**TERMENI** **DE** **REFERINȚĂ**

**pentru selectarea unui furnizor de servicii de formare (grup de formatori/ organizație) pentru livrarea cursului de instruire inițială pentru personalul Serviciului social „Echipă mobilă”.**

**Context**

**Asociația Obștească „CASMED”, în parteneriat cu Asociația Obștească ,,HOMECARE’’ și Asociația Raională de Educare a Adulților ,,Prutul de Sus’’, implementează proiectul „Serviciul de Echipă Mobilă – suport pentru o societate incluzivă”. Un element cheie al acestui proiect este dezvoltarea capacităților personalului Echipei Mobile care va oferi servicii de asistență socială persoanelor cu dizabilități din raioanele Rîșcani, Briceni și Ocnița.**

**În acest context, se lansează prezentul concurs pentru selectarea unui furnizor de servicii de formare (grup de formatori/ organizație) care livreze un program de instruire inițială pentru personalul Echipei Mobile.**

**Obiectivele formării**

 **Dezvoltarea competențelor:** Dotarea personalului Serviciului Social „Echipă Mobilă” cu cunoștințele și abilitățile necesare pentru a oferi servicii de calitate persoanelor cu dizabilități.

 **Alinierea la standarde:** Asigurarea conformității serviciilor cu standardele naționale și internaționale în domeniul asistenței sociale și al drepturilor persoanelor cu dizabilități.

 **Promovarea unei abordări centrate pe persoană:** Susținerea unei abordări care respectă autonomia și drepturile persoanelor cu dizabilități.

**Curriculumul de formare și locația**

Formarea va fi realizată pe baza Curriculumului pentru formarea inițială a personalului Serviciului Social „Echipă Mobilă”, elaborat de Ministerul Muncii și Protecției Sociale în parteneriat cu I.P. Keystone Moldova.

Sesiunile de instruire vor începe în prima săptămână a lunii septembrie, având o durată de aproximativ 50 de ore astronimice, și vor fi desfășurate la sediul Agenției Teritoriale de Asistență Socială Nord (ATAS Nord). Grupul țintă va fi format din aproximativ 14 persoane, inclusiv șefii serviciului, psihologi, kinetoterapeuți, logopezi și specialiști din cadrul ATAS Nord.

**Criterii de evaluare a propunerilor**

* Acoperirea completă a temelor propuse și relevanța acestora pentru activitatea echipei mobile.
* Calificările și experiența echipei de formatori.
* Coerența și fezabilitatea bugetului propus.

**Procedura de selecție**

* Ofertele vor fi depuse în format electronic până la data de **28 august 2024**.
* O comisie de evaluare va analiza ofertele în funcție de criteriile menționate mai sus.
* Oferta selectată va fi anunțată în scris, iar un contract va fi semnat între contractor și furnizorul de servicii selectat.

**Documente necesare pentru depunerea ofertei**

* Formularul ofertă, completat și semnat de către conducătorul organizației.
* CV-urile formatorilor.
* Agenda detaliată a cursului, elaborată pe baza Curriculumului.
* Bugetul detaliat.

Dosarul va fi prezentat în format electronic la adresa de e-mail: [casmed.md@gmail.com](mailto:casmed.md@gmail.com) cu mențiunea „ Instruire inițială pentru personalul Serviciului social „Echipă mobilă”, până la data de **28 august 2024**.

Pentru informații suplimentare contactați: Natalia Postolachi, manager proiect: tel. 0695 60 259.

*Acest proiect este finanțat de Uniunea Europeană, co-finanțat și implementat de People in Need Moldova în parteneriat cu Ministerul Muncii Protecției Sociale și Familiei, Agenția Teritorială de Asistență Socială Nord, Asociația Raională de Educare a Adulților Prutul de Sus din Republica Moldova, Asociația Obștească „CASMED”, Asociația Obștească ,,HOMECARE’’.*